b'\n_START_ARTICLE_\nWalter Andrew Shewhart\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini Antona in Este Barney Shewhart. \xc5\xa0tudiral je na Univerzi Illinoisa. Doktoriral je leta 1917 na Univerzi Kalifornije v Berkeleyju._NEWLINE_In\xc5\xbeenirji v podjetju Bell Telephone (danes AT&T) so posku\xc5\xa1ali izbolj\xc5\xa1ati zanesljivost svojih prenosnih sistemov. Ker so morali biti oja\xc4\x8devalniki in druga oprema v podzemlju, so morali zmanj\xc5\xa1ati frekvenco napak in popravil. Ko se je Shewhart leta 1918 pridru\xc5\xbeil Nadzorno-tehni\xc5\xa1kemu oddelku podjetja Western Electric Company v tovarni\xc5\xa1kem kompleksu Hawthorne Works v Ciceru, Illinois, je bila industrijska kakovost omejena na nadzor kon\xc4\x8dnih izdelkov in odstranjevanju slabih. To se je 16. maja 1924 spremnilo. Shewhartov \xc5\xa1ef Edwards je o tem povedal:\xc2\xa0\xc2\xbbDr. Shewhart je pripravil kratek zapisek na eni strani. Pribli\xc5\xbeno tretjino strani je zasedal preprosti diagram, ki ga danes poznamo vsi kot shemati\xc4\x8dno kontrolno karto. Diagram in kratko prilo\xc5\xbeeno besedilo je dalo bistvena na\xc4\x8dela in pomene, ki se ti\xc4\x8dejo tega kar danes poznamo kot kontrola kakovosti procesov.\xc2\xab Shewhartovo delo je pokazalo pomembnost zmanj\xc5\xa1anja variacij v proizvodnem procesu in razumevanje stalnega uravnavanja procesov kot reagiranje na neprilagajano dejansko pove\xc4\x8dano variacijo in zmanj\xc5\xa1ano kakovost.'